# Memphis, Tennessee

| Memphis
 |
| --- |
| Panorama Memphisa, s rijekom Mississippi u pozadiniPanorama Memphisa, s rijekom Mississippi u pozadini |
|  |
|

|  |
| --- |
|  **Zastava** |

 |
| **Nadimak:Riječni grad* |
| Koordinate: ﻿ / ﻿ |
| **Država** |  SAD
 |
| **Savezna država** |  Tennessee
 |
| **Okrug** | Shelby
 |
| **Osnovan** | 1819
 |
|  |
| **Vlast**  |
|  - **Gradonačelnik** | Myron Lowery
 |
|  |
| **Površina**  |
|  - **Ukupna** | 763,40 km²
 |
|  - **Kopno** | 723,40 km²
 |
|  - **Voda** | 40,00 km² (2,80%)
 |
| **Visina** | 103 m
 |
|  |
| **Stanovništvo** (2010.)
 |
|  - **Grad** | 646 889
 |
|  - **Gustoća** | 926 stanovnika/km²
 |
|  - **Područje utjecaja** | 1 316 100
 |
|  |
| **Vremenska zona** | UTC-5 (UTC-4)
 |
| **Poštanski broj** | 37501, 37544, 381xx
 |
| **Pozivni broj** | +1 901
 |
| **Službena stranica** memphistn.gov
 |
| Karta
 |
| Položaj u okrugu Shelby, savezna država Tennessee Položaj u okrugu Shelby, savezna država Tennessee |
| Memphisclass=notpageimage| Položaj Memphisa u SAD-u
 |

**Memphis** je američki grad u jugozapadnom Tennesseeju, u okrugu Shelby. Leži na rijeci Mississippi, po kojoj je dobio nadimak *riječni grad*.

Prema procjeni iz 2010. godine Memphis ima populaciju od 646 889 stanovnika, što ga čini najvećim gradom u Tennesseeju, drugim najvećim na sjeveroistoku SAD i 19. u zemlji. Metropolitanski Memphis ima oko 1 316 100 stanovnika.
Memphis je najmlađi od četiri velika grada Tennesseeja; Knoxville, Chattanooga, Nashville).

Ulica Beale centar Memphisa
*Memphis* je svjetski slavan kao grad u kome je rođen blues i rock and roll. U gradu je živio i umro Elvis Presley 1977. njegova kuća Graceland, pretvorena je u memorijalni muzej 1982.

## Historija

Memphis i njegova okolica bili su dom indijanskog plemena Chickasaw. Prvi evropljanin koji je dospio do toga kraja u 16. vijeku bio je španjolski konkvistador Hernando de Soto, a nakon njega do Memphisa je 1682 dospio i francuski istraživač Robert de LaSalle i tu sagradio malu utvrdu *Fort Prudhomme*. On je cijelu dolinu Mississippija nazvao Louisiana i proglasio dijelom Francuske. Čitav 18. vijek kraj oko Memphisa ostao je praktički nenaseljen - krajnja točka granice prema **divljem zapadu**.

Pogled na Memphis sa mosta Hernando de Soto
Grad Memphis su 1819 osnovali Andrew Jackson, budući predsjednik Sjedinjenih Američkih Država, i njegovi savjetnici John Overton i James Winchester. Poziciju za naselje odabrali su zbog njegova povišenog položaja na rijeci - koju Mississippi nikada ne plavi. Nazvali su ga po staroj egipatskoj prijestolnici Memfisu, koja je bila smještena na rijeci Nil, pandan Nilu trebao je postati Mississippi. I dosta se Memphis u 19. vijeku razvio u veliku riječnu luku i najveći centar trgovine afričkim crnim robovima. Do Memfisa je 1857, dospijela pruga iz Charlestona, jedina željeznička pruga u pravcu zapada u državama Konfederacije prije početka Američkog građanskog rata.

Tennessee se priključio Konfederaciji u junu 1861. Nakon riječne bitke kod Memphisa u junu 1862 grad su zauzele snage Unije i pretvorile ga u bazu za opskrbu svojih jedinica na jugu, tako da je grad prosperirao čak i za vrijeme rata.

### Memphis u 20. vijeku

Početkom 20. vijeka Memphis je bio najveći svjetski centar trgovinepamukom, sirovim trupcima i mulama.
Tokom 1960-ih Memphis je postao centar borbe za građanska prava američkih crnaca. Na vrhuncu tih gibanja ubijen je jedan od najvećih boraca za prava afroamerikanaca Martin Luther King 4. aprila 1968 ispred motela Lorraine.

## Sport

Košarkaški klub Memphis Grizzlies je najpoznatije ime iz Memphisa, jedini gradski klub iz četiri velika američka sporta koji sudjeluje u nacionalnom šampionatu.
Jak je univerzitetski košarkaški klub Memphis Tigers u svom rangu natjecanja. Hokejaški klub Mississippi RiverKings igra u prfesionalnoj ligi.

## Privreda

Memphis je idealno prometno povezen sa cijelim Sjevernoameričkim kontinentom, rijeka Mississippi je i danas velika žila kucavica američkog srednjeg zapada. Preko grada idu dva međudržavna autoputa (I-40 i I-55) treći se gradi (I-69). Memphis je veliko željezničko raskršće na kojem se ukršta nekoliko željezničkih pravaca.

Memphis je sjedište tri kompanije sa forbesove liste 500 najvećih; FedEx Corporation, Incorporated AutoZone i International Paper. Grad je sjedište mnogih manjih kompanija iz svih sfera industrije.

### Aerodrom

Aerodrom Memphis (Memphis International Airport) je jedan od najvećih u Americi
On je sjedište kompanije FedEx Express, najvećeg cargo avio prijevoznika na svijetu, tako da je Memphis rekorder po bruto tonaži među aerodromima svijeta.

## Demografija

## Kretanje broja stanovnika

Sportsko borilište - Pyramid Arena (2006)

|  |  |
| --- | --- |
| **Godina** | **Stanovnika** |
| 1850 | 8.841
 |
| 1860 | 22.623
 |
| 1870 | 40.226
 |
| 1880 | 33.592
 |
| 1890 | 64.495
 |
| 1900 | 102.320
 |
| 1910 | 131.105
 |
| 1920 | 162.351
 |
| 1930 | 253.143
 |
| 1940 | 292.942
 |
| 1950 | 396.000
 |
| 1960 | 497.524
 |
| 1970 | 623.530
 |
| 1980 | 646.356
 |
| 1990 | 610.337
 |
| 2000 | 650.100
 |
| 2008 | 669.651
 |

## Značajne osobe

Graceland kuća Elvisa Presleya
U Memphisu su rođene, odrasle ili su neko vrijeme živjele mnoge slavne i poznate ličnosti svijeta, od glumaca, pjevača do naučnika i političara:

* Kathy Bates, glumica
* Johnny Cash, muzičar
* Shannen Doherty, glumica
* Aretha Franklin, pjevačica
* Morgan Freeman, glumac
* George Hamilton, glumac
* Penny Hardaway, košarkaš
* Isaac Hayes, muzičar i glumac
* John Lee Hooker, muzičar
* B. B. King, muzičar
* Jerry Lee Lewis, muzičar
* Chris Parnell, glumac i komičar
* Elvis Presley, pjevač i glumac
* Otis Redding, muzičar
* Cybill Shepherd, model i glumica
* Frederick W. Smith, osnivač FedExa
* Justin Timberlake, muzičar
* Ike Turner, muzičar
* Kemmons Wilson, osnivač lanca hotela *Holiday Inn*

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

* Službene stranice Memphisa (`en`)
* Stranica Turističke zajednice (`en`)
* Historija grada Memphisa (`en`)
* *Memphis* na portalu Encyclopædia Britannica (`en`)